Document ID: 31993R0879

Title and Content:
ΚΑΝΟΝΙΣΜΟΣ (ΕΟΚ) αριθ. 879/93 ΤΗΣ ΕΠΙΤΡΟΠΗΣ της 13ης Απριλίου 1993 που καθορίζει τους όρους υπαγωγής στις διακρίσεις της συνδυασμένης ονοματολογίας, που αναφέρονται στο παράρτημα Ε του κανονισμού (ΕΟΚ) αριθ. 3953/92 του Συμβουλίου σχετικά με το καθεστώς που ισχύει στις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 697/93 (2), και ιδίως το άρθρο 11, Εκτιμώντας: ότι ο κανονισμός (ΕΟΚ) αριθ. 1368/88 της Επιτροπής της 18ης Μαΐου 1988 (3), όπως τροποποιήθηκε από τον κανονισμό (ΕΟΚ) αριθ. 3886/88 (4), καθόρισε τους όρους υπαγωγής στους κωδικούς της συνδυασμένης ονοματολογίας, που αναφέρονται στο παράρτημα Γ της συμφωνίας μεταξύ της Ευρωπαϊκής Οικονομικής Κοινότητας και της Γιουγκοσλαβίας, ορισμένων ζώντων κατοικίδιων βοοειδών και ορισμένων κρεάτων βοοειδών- ότι το Συμβούλιο, με τον κανονισμό (ΕΟΚ) αριθ. 3953/92 (5), παραχώρησε στις Δημοκρατίες της Βοσνίας-Ερζεζοβίνης, της Κροατίας, της Σλοβενίας και στο έδαφος της πρώην Γιουγκοσλαβικής Δημοκρατίας της Μακεδονίας το ευεργέτημα των εμπορικών διατάξεων, οι οποίες ισοδυναμούν με αυτές της παλαιότερης συμφωνίας συνεργασίας μεταξύ της Κοινότητας και της πρώην Ομοσπονδιακής Σοσιαλιστικής Δημοκρατίας της Γιουγκοσλαβίας- ότι ο κανονισμός (ΕΟΚ) αριθ. 3953/92 αναφέρει στο παράρτημα Ε, στις αντίστοιχες διακρίσεις που σημειώνονται κατωτέρω, τα ακόλουθα προϊόντα βοοειδών: 1. τα ζώντα κατοικίδια βοοειδή, άλλα από τα αναπαραγωγικά καθαρής φυλής, τα οποία δεν έχουν ακόμη κανένα δόντι δεύτερης οδοντοφυίας και των οποίων το βάρος είναι ίσο ή ανώτερο των 320 χιλιογράμμων και κατώτερο ή ίσο των 470 χιλιογράμμων για τις δαμαλίδες (θηλυκά βοοειδή που δεν έχουν ποτέ γεννήσει) (ex 0102 90 51 και 0102 90 59), ίσο ή ανώτερο των 350 χιλιογράμμων και κατώτερο ή ίσο των 500 χιλιογράμμων για τα αρσενικά ζώα (ex 0102 90 71 και ex 0102 90 79)- 2. τα ολόκληρα σφάγια, νωπά ή διατηρημένα με απλή ψύξη, βάρους ίσου ή ανωτέρου των 180 χιλιογράμμων και κατωτέρου ή ίσου των 300 χιλιογράμμων (ex 0201 10 00) τα ημιμόρια σφαγίου (ex 0201 10 00) και τα τεταρτημόρια, τα αποκαλούμενα "αλληλοσυμπληρούμενα", χονδρών βοοειδών, (ex 0201 20 20), νωπά ή διατηρημένα με απλή ψύξη, βάρους ίσου ή ανωτέρου των 90 χιλιογράμμων και κατωτέρου ή ίσου των 150 χιλιογράμμων, τα οποία παρουσιάζουν μικρό βαθμό οστεοποίησης των χόνδρων, κυρίως εκείνων της ηβικής σύμφυσης και των σπονδυλικών αποφύσεων, των οποίων το κρέας είναι ανοικτού ροζ χρώματος και το λίπος έχει πολύ λεπτή σύσταση, χρώματος λευκού προς το ανοιχτό κίτρινο- 3. τα μπροστινά τέταρτα χωρισμένα, νωπά ή διατηρημένα με απλή ψύξη, βάρους ίσου ή ανωτέρου των 45 χιλιογράμμων και κατωτέρου ή ίσου των 75 χιλιογράμμων, τα οποία παρουσιάζουν μικρό βαθμό οστεοποίησης των χόνδρων, (κυρίως εκείνων των σπονδυλικών αποφύσεων), των οποίων το κρέας είναι ανοιχτού ροζ χρώματος και το λίπος έχει πολύ λεπτή σύσταση, χρώματος λευκού προς το ανοιχτό κίτρινο (ex 0201 20 30)- 4. τα πισινά τέταρτα χωρισμένα, νωπά ή διατηρημένα με απλή ψύξη, βάρους ίσου ή ανωτέρου των 45 χιλιογράμμων και κατωτέρου ή ίσου των 75 χιλιογράμμων -αλλά το βάρος αυτό να είναι ίσο ή ανώτερο των 38 χιλιογράμμων και κατώτερο ή ίσο των 68 χιλιογράμμων όταν πρόκειται για τεμάχια αποκαλούμενα "pistola"- τα οποία παρουσιάζουν μικρό βαθμό οστεοποίησης των χόνδρων, (κυρίως εκείνων των σπονδυλικών αποφύσεων), των οποίων το κρέας είναι ανοιχτού ροζ χρώματος και το λίπος έχει πολύ λεπτή σύσταση, χρώματος λευκού προς το ανοιχτό κίτρινο (ex 0201 20 50)- ότι σύμφωνα με τις διατάξεις του άρθρου 7 στοιχείο 3 του κανονισμού (ΕΟΚ) αριθ. 3953/92, η υπαγωγή των υπό εξέταση προϊόντων στις διακρίσεις που απαριθμούνται ανωτέρω εξαρτάται από την προσκόμιση πιστοποιητικού στο οποίο βεβαιώνεται ότι το εμπόρευμα κατάγεται και προέρχεται από τις προαναφερόμενες Δημοκρατίες και το προαναφερόμενο έδαφος και ότι αντιστοιχεί ακριβώς στον ορισμό που περιέχεται στο ως άνω παράρτημα Ε- ότι το κείμενο του πιστοποιητικού αυτού συντάσσεται από την Κοινότητα- ότι το προαναφερθέν πιστοποιητικό, βάσει των διατάξεων του άρθρου 9 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού ορισμού της έννοιας της καταγωγής των εμπορευμάτων (6), όπως τροποποιήθηκε τελευταία από τον κανονισμό (ΕΟΚ) αριθ. 456/91 (7), πρέπει να ανταποκρίνεται σε ορισμένες προϋποθέσεις- ότι πρέπει να καθορισθεί το υπόδειγμα του πιστοποιητικού, καθώς και οι προϋποθέσεις χρησιμοποίησης του- ότι πρέπει συνεπώς να υποβληθεί σε ορισμένους κανόνες ο καθορισμός του οργανισμού έκδοσης, προκειμένου να δοθεί η δυνατότητα στην Κοινότητα να διασφαλίζει την τήρηση των όρων έκδοσης του εν λόγω πιστοποιητικού- ότι οι αρχές των Δημοκρατιών της Κροατίας και της Σλοβενίας καθώς και του εδάφους της πρώην Γιουγκοσλαβικής Δημοκρατίας της Μακεδονίας γνωστοποίησαν τον οργανισμό έκδοσης- ότι, σύμφωνα με το άρθρο 20 παράγραφος 1 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (8), όπως τροποποιήθηκε τελευταία από τον κανονισμό (ΕΟΚ) αριθ. 125/93 (9), οι γενικοί κανόνες ερμηνείας της συνδυασμένης ονοματολογίας και οι ειδικοί κανόνες για την εφαρμογή της εφαρμόζονται για την κατάταξη των προϊόντων που υπάγονται στον προαναφερθέντα κανονισμό- ότι το πιστοποιητικό πρέπει να συντάσσεται σε μία από τις επίσημες γλώσσες της Κοινότητας, καθώς επίσης, ενδεχομένως, σε μία επίσημη γλώσσα της χώρας εξαγωγής- ότι μετά τη θέσπιση του παρόντος κανονισμού πρέπει να καταργηθεί το πρώτο άρθρο του κανονισμού (ΕΟΚ) αριθ. 185/93 της Επιτροπής της 29ης Ιανουαρίου 1993 για τον καθορισμό των λεπτομερειών εφαρμογής για την εισαγωγή ορισμένων προϊόντων του τομέα του βοείου κρέατος που κατάγονται από τις Δημοκρατίες της Βοσνίας-Ερζεζοβίνης, της Κροατίας, της Σλοβενίας και το έδαφος της πρώην Γιουγκοσλαβικής Δημοκρατίας της Μακεδονίας (10)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η υπαγωγή ορισμένων ζώντων κατοικιδίων βοοειδών και ορισμένων κρεάτων βοοειδών των κωδικών: - ex 0102 90 51, ex 0102 90 59, ex 0102 90 71 και ex 0102 90 79, - ex 0201 10 00 και ex 0201 20 20, - ex 0201 20 30, - ex 0201 20 50, της συνδυασμένης ονοματολογίας, που αναφέρονται στο παράρτημα Ε του κανονισμού (ΕΟΚ) αριθ. 3953/92, εξαρτάται από τις προϋποθέσεις που καθορίζονται στον παρόντα κανονισμό. Άρθρο 2 Με την επιφύλαξη των διατάξεων του άρθρου 9 παράγραφος 2 του κανονισμού (ΕΟΚ) αριθ. 802/68, κατά τη θέση σε ελεύθερη κυκλοφορία στην Κοινότητα των προϊόντων, που αναφέρονται στο άρθρο 1, προσκομίζεται πιστοποιητικό που εκδίδεται, αντίστοιχα, στην Δημοκρατία της Κροατίας, της Σλοβενίας ή στο έδάφος της πρώην Γιουγκοσλαβικής Δημοκρατίας της Μακεδονίας και το οποίο ανταποκρίνεται στις απαιτήσεις που καθορίζονται στον παρόντα κανονισμό. Άρθρο 3 1. Το πιστοποιητικό, το οποίο είναι σύμφωνο με το υπόδειγμα των παραρτημάτων Ι, ΙΙ και ΙΙΙ αντιστοίχως για τις δύο δημοκρατίες και του εδάφους που προαναφέρονται, εκδίδεται σε ένα πρωτότυπο και δύο αντίγραφα που τυπώνονται και συμπληρώνονται σε μία από τις επίσημες γλώσσες της Ευρωπαϊκής Οικονομικής Κοινότητας. Επίσης, μπορούν να τυπώνονται και να συμπληρώνονται στην επίσημη γλώσσα ή σε μία από τις επίσημες γλώσσες της χώρας εξαγωγής. Οι τελωνειακές αρχές του κράτους μέλους όπου προσκομίζονται τα προϊόντα μπορούν να απαιτήσουν μετάφραση του πιστοποιητικού. 2. Το πρωτότυπο και τα αντίγραφά του συμπληρώνονται είτε με γραφομηχανή είτε με το χέρι. Στην τελευταία αυτή περίπτωση πρέπει να συμπληρωθεί με μελάνη και με κεφαλαία γράμματα. 3. Οι διαστάσεις του πιστοποιητικού είναι περίπου 210x297 mm. Το χρησιμοποιούμενο χαρτί έχει βάρος τουλάχιστον 40 gr/m2 και το χρώμα του είναι λευκό για το πρωτότυπο, ροζ για το πρώτο αντίγραφο και κίτρινο για το δεύτερο αντίγραφο. 4. Κάθε πιστοποιητικό εξατομικεύεται με αριθμό σειράς μετά από τον οποίο αναγράφεται η ονομασία της Δημοκρατίας ή του εδάφους στην οποία γίνεται η έκδοση. Τα αντίγραφα φέρουν τον ίδιο αριθμό σειράς και την ίδια ονομασία με το πρωτότυπο. Άρθρο 4 1. Το πρωτότυπο και το πρώτο αντίγραφο του πιστοποιητικού προσκομίζονται στις τελωνειακές αρχές του κράτους μέλους στο οποίο τα προϊόντα τίθενται σε ελεύθερη κυκλοφορία μέσα σε προθεσμία δώδεκα ημερών από την ημερομηνία έκδοσής του, μαζί με τα προϊόντα στα οποία αναφέρεται. 2. Το δεύτερο αντίγραφο του πιστοποιητικού αποστέλλεται απευθείας από τον οργανισμό έκδοσης στις αρμόδιες αρχές του κράτους μέλους στο οποίο τα προϊόντα τίθενται σε ελεύθερη κυκλοφορία. Άρθρο 5 1. Το πιστοποιητικό ισχύει μόνον εάν είναι δεόντως θεωρημένο από τον οργανισμό έκδοσης ο οποίος αναφέρεται στον κατάλογο του παραρτήματος IV. 2. Το πιστοποιητικό είναι δεόντως θεωρημένο όταν αναγράφει τον τόπο και την ημερομηνία έκδοσης και όταν φέρει τη σφραγίδα του οργανισμού έκδοσης, καθώς και την υπογραφή του ή των προσώπων που είναι εξουσιοδοτημένα για την υπογραφή του. Άρθρο 6 1. Ένας οργανισμός έκδοσης αναφέρεται στον κατάλογο μόνον εάν: α) αναγνωρίζεται σαν τέτοιος από τη χώρα εξαγωγής- β) αναλαμβάνει την υποχρέωση να επαληθεύει τις ενδείξεις που αναγράφονται στα πιστοποιητικά- γ) αναλαμβάνει την υποχρέωση να παρέχει στην Επιτροπή και τα κράτη μέλη, ύστερα από αίτηση τους, κάθε πληροφορία χρήσιμη για την εκτίμηση των ενδείξεων που αναγράφονται στο πιστοποιητικό- δ) αναλαμβάνει την υποχρέωση να αποστέλλει απευθείας στις αρχές που αναφέρονται στο άρθρο 4 παράγραφος 2 το δεύτερο αντίγραφο κάθε θεωρημένου πιστοποιητικού μέσα σε προθεσμία τριών ημερών από την ημερομηνία έκδοσής του. 2. Ο κατάλογος αναθεωρείται όταν η προϋπόθεση που αναφέρεται στην παράγραφο 1 στοιχείο α) δεν πληρούται πλέον ή όταν ένας οργανισμός έκδοσης δεν πληροί μία από τις υποχρεώσεις που ανέλαβε. Άρθρο 7 Τα τιμολόγια που προσκομίζονται για την υποστήριξη της ή των διασαφήσεων θέσης σε ελεύθερη κυκλοφορία πρέπει να φέρουν τον ή τους αριθμούς των αντίστοιχων πιστοποιητικών. Άρθρο 8 Οι αρχές της Δημοκρατίας της Κροατίας, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας κοινοποιούν στην Επιτροπή των Ευρωπαϊκών Κοινοτήτων τα υποδείγματα των αποτυπωμάτων των σφραγίδων που χρησιμοποιούνται από τους οργανισμούς έκδοσής τους. Η Επιτροπή διαβιβάζει τις πληροφορίες αυτές στις τελωνειακές αρχές των κρατών μελών. Άρθρο 9 Ο κανονισμός (ΕΟΚ) αριθ. 1368/88 καθώς και το άρθρο 1 του κανονισμού (ΕΟΚ) αριθ. 185/93 καταργούνται. Άρθρο 10 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαΐου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Απριλίου 1993.

Classification Labels:
644
35

Label Descriptions:
{"644": "Πολίτευμα", "35": "ΠΟΛΙΤΙΚΗ"}

EuroVoc IDs (Original): 5437
2737
5962
3025
4380
11

EuroVoc IDs (Expanded): 5437
2737
5962
3025
4380
11

Dataset Source: meu

Split: train